
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 26
din 30 ianuarie 2014
privind aprobarea protocolului de transmitere în mod gratuit, de către Compania Naţională  de Investiţii C.N.I - S.A. către Municipiul Sighişoara a Corpului B al Spitalului Municipal Sighişoara, ca urmare a finalizării  lucrărilor de investiţii
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 319/10.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că  pentru executarea lucrărilor de intervenţie în primă urgenţă la Corpul B al Spitalului Municipal Sighişoara s-a impus transmiterea acestuia în folosinţă gratuită către Compania Naţională de Investiţii - S.A. pe durata realizării lucrărilor de investiţii, care s-au derulat prin această companie;

Având în vedere prevederile Ordonanţei Guvernului nr. 25/2001 privind înfiinţarea companiei Naţionale de Investiţii “C.N.I.” – S.A., aprobată cu modificări şi completări prin Legea nr. 117/2002, cu modificările şi completările ulterioare, precum şi prevederile Hotărârii Guvernului nr. 203/2003  pentru aprobarea Regulamentului privind tipurile de reglementări tehnice şi de cheltuieli aferente activităţii de reglementare în construcţii, urbanism, amenajarea teritoriului şi habitat, precum şi a Normelor metodologice privind criteriile şi modul de alocare a sumelor necesare unor lucrări de intervenţie în primă urgenţă la construcţii vulnerabile şi care prezintă pericol public, cu modificările şi completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Procesul verbal de recepţie la terminarea lucrărilor nr. 7674/27085/09.12.2013, precum şi Procesul verbal nr. 27870/18.12.2013, prin care s-a constatat că lucrările de remediere impuse prin procesul verbal de recepţie la terminarea lucrărilor au fost executate în termenul stabilit de comisia de recepţie; 

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 318/10.01.2014, prin care se propune aprobarea protocolului de transmitere în mod gratuit, de către Compania Naţională  de Investiţii C.N.I - S.A.  către Municipiul Sighişoara a Corpului B al Spitalului Municipal Sighişoara, ca urmare a finalizării  lucrărilor de investiţii, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (6) şi (9), art. 45 (3), art. 115 (1) lit. b şi a art. 124 din Legea nr. 215/2001, Legea Administraţiei Publice Locale, republicată, cu modificările şi completările ulterioare,
HOTĂRĂŞTE:

Art. 1. Se aprobă Protocolul nr. 7675/27082/09.12.2013, încheiat între Compania Naţională de Investiţii C.N.I. - S.A. Bucureşti, în calitate de predător şi U.A.T. Sighişoara, în calitate de primitor, prin care s-a procedat la predarea – primirea, respectiv transmiterea în mod gratuit, de către Compania Naţională  de Investiţii C.N.I - S.A. către Municipiul Sighişoara a Corpului B al Spitalului Municipal Sighişoara cu terenul aferent construcţiei, ca urmare a finalizării  lucrărilor de investiţii, conform anexei 1 la prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara, precum şi Spitalul Municipal Sighişoara.

Art. 3. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Direcţia economică;
 1 ex. Direcţia Administrarea Patrimoniului;
 1 ex. Arhitectul Şef;
 1 ex. Spitalul Municipal Sighişoara;

 1 ex.  Compania Naţională  de Investiţii C.N.I - S.A.
11 ex. 
A.F./G.V.
